**Προσβασιμότητα**

Για να διασφαλιστεί ότι το πρόγραμμα θα είναι πραγματικά προσβάσιμο, οι δραστηριότητες μπορούν να προσαρμοστούν ώστε να διασφαλίσουν τη συμπερίληψη και την προσβασιμότητα για όλους/ες τους/τις μαθητές/τριες. Για παράδειγμα, η δραστηριότητα παρατήρησης ζώων στον σχολικό κήπο μπορεί να ενισχυθεί με τη χρήση φωτογραφιών ή βίντεο για μαθητές/τριες που δεν μπορούν να συμμετέχουν. Επίσης, στις δραστηριότητες δημιουργίας ταξινομήσεων και παζλ ζώων, οι μαθητές/τριες με δυσκολίες όρασης μπορούν να χρησιμοποιούν ανάγλυφα ή απτικά υλικά.

Στη δραματοποίηση παραμυθιών, μαθητές/τριες με προβλήματα ακοής θα μπορούσαν να συμμετέχουν με τη χρήση χειρονομιών ή κάρτες διαλόγου, ενώ οι συζητήσεις στον κύκλο μπορούν να γίνουν πιο συμμετοχικές με τη χρήση εργαλείων επικοινωνίας, όπως εικόνες ή σύμβολα. Επιπλέον, οι δραστηριότητες με ψηφιακά εργαλεία, όπως το Image Pairing ή τα βίντεο, παρέχουν ευκαιρίες σε μαθητές/τριες με κινητικές δυσκολίες να συμμετέχουν εξίσου.