# Περιγραφή ενδεικτικών δραστηριοτήτων για το portfolio του μαθητή/τριας:

Στο e-portfolio των μαθητών/τριών μπορούν να ενσωματωθούν δημιουργίες τους στο πλαίσιο των εργαστηρίων δραστηριοτήτων για τα ζώα, καθώς και κάθε παραγόμενο που αξιοποιήθηκε στο πλαίσιο διάχυσης του προγράμματος, όπως παραμύθια, φωτογραφικό υλικό, ζωγραφιές, κολλάζ είτε αυτά δημιουργήθηκαν ατομικά είτε ομαδικά. Επιπλέον, μπορούν να συμπεριλαμβάνονται ψηφιακές ή έντυπες δημιουργίες όπως παζλ. Τέλος, ένα πολύ σημαντικό εργαλείο αναστοχασμού αλλά και διαμορφωτικής αξιολόγησης είναι το «ημερολόγιο» του προγράμματος τόσο για τους/τις μαθητές/τριες όσο και για τον/την εκπαιδευτικό. Το «ημερολόγιο» θα μπορούσε είτε σε φυσική μορφή είτε φωτογραφημένο να αποτελεί μέρος του portfolio των μαθητών/τριών.