**Πληροφορίες υλοποίησης: προαπαιτούμενες γνώσεις, προετοιμασία υλικού**

Για την υλοποίηση των εργαστηρίων για τα ζώα ο/η εκπαιδευτικός θα χρειαστεί μεγάλο αριθμό εικόνων από ζώα. Επίσης χρειάζεται να κατέχει βασικές δεξιότητες στην τεχνολογία και κάποια εξοικείωση με ψηφιακές εφαρμογές/ παιχνίδια, που προτείνονται προκειμένου να προετοιμάσει τις δραστηριότητες. Θα βοηθούσε η αξιοποίηση του εργαστηρίου H/Y του σχολείου, αλλά εναλλακτικά μπορεί να υλοποιηθούν τέτοιου τύπου δραστηριότητες και μέσα στην τάξη ακόμα και με έναν υπολογιστή συνδεδεμένο σε απλό προτζέκτορα. Από την πλευρά των μαθητών/τριών δεν απαιτούνται κάποιες ιδιαίτερες γνώσεις ή δεξιότητες πέρα από τις προβλεπόμενες για την ηλικία τους.